‘তালিকা প্রকাশ না করা হলে কাউকে বেরোতে দেব না’ চাকরিহারাদের স্পষ্ট দাবি

ওয়েব ডেস্ক: ধৈর্যের বাঁধ ভাঙল চাকরিহারা শিক্ষক-শিক্ষিকাদের। আচার্য সদন স্ট্রিটের সামনে অবস্থান বিক্ষোভে চাকরিহারারা। এসএসসি দফতরের সামনে বিক্ষোভরত চাকরিহারা শিক্ষকদের। তাদের স্পষ্ট দাবি, ‘যোগ্য-অযোগ্যদের সম্পূর্ণ তালিকা আজই প্রকাশ করতে হবে’ নইলে অবস্থান থেকে তারা বিরত হবেন না বলে জানান তাঁরা।

চাকরিহারাদের দাবি, যতক্ষণ না সম্পূর্ণ তালিকা প্রকাশ করা হবে ততক্ষণ পর্যন্ত অবস্থান চলবে। রাতভর তাঁরা অবস্থান করবেন বলে জানান।

আরও পড়ুন: আচার্য সদনে ঢোকার চেষ্টা চাকরিহারাদের, ধুন্ধুমার কাণ্ড, দেখুন কী অবস্থা

সোমবার যোগ্য-অযোগ্যের নামের তালিকা প্রকাশের দাবিতে এসএসসি ভবন অভিযানের ডাক দিয়েছিলেন বঞ্চিত শিক্ষক-শিক্ষাকর্মীরা। চাকরিহারাদের অভিযোগ, সন্ধ্যা ৬টা পেরিয়ে গেলেও এখনও যোগ্যদের তালিকা প্রকাশ করা হয়নি।

উল্লেখ্য, আজ এসএসসির পক্ষ থেকে যোগ্য-অযোগ্যদের তালিকা প্রকাশ্যের কথা ছিল। কিন্তু আচার্য সদনের ভিতর থেকে খবর আসছে, থার্ড কাউন্সেলিং পর্যন্ত যাঁরা রয়েছেন তাঁদের বৈধ বলে ঘোষণা করা হচ্ছে। শুধু কেন থার্ড কাউন্সেলিং পর্যন্ত পর্যবেক্ষণ প্রকাশ করা হয়েছে, এই দাবি তুলেই বিক্ষোভ দেখান তাঁরা। আর সেই নিয়েই এসএসসি ভবনের সামনে চাকরিহারাদের তুলকালাম।

সাড়ে সাতটা পার এখনও আসেনি তালিকা, আর তা নিয়েই শুরু হয়েছে বিক্ষোভ।

পুলিশের সঙ্গে ব্যাপক ধস্তাধস্তি চাকরিহারাদের। শুধু কেন থার্ড কাউন্সিনলিং পর্যন্ত বৈধ ঘোষণা করা হল, কেন বাকি কাউন্সিলিংয়ের তালিকা প্রকাশ করা হচ্ছে না সেই দাবি নিয়েই বিক্ষোভ দেখান তাঁরা।

হাজার হাজার চাকরিহারারা বিক্ষোভরত। পরিস্থিতি সামলাতে গিয়ে রীতিমতো কালঘাম ছোটে পুলিশ। বিক্ষোভ কারীদের বুঝিয়ে শান্ত করার চেষ্টা করে পুলিশ। তাতে কোনও কাজ হয়নি। পুলিশের সঙ্গে কথা কাটাকাটি বিক্ষোভকারী চাকরিহারা শিক্ষকদের। পুলিশ তাদের শিক্ষকসুলভ আচরণ করতে বলে। কিন্তু তা কানেই তুলছেন না বিক্ষোভকারীরা। আন্দোলনকারী শিক্ষকদের দাবি, এসএসসি-র চেয়ারম্যানের সঙ্গে দেখা করেই ফিরব। যত ক্ষণ না তালিকা প্রকাশ হবে তত ক্ষণ পর্যন্ত এই আন্দোলন তাঁরা চালিয়ে যাবেন বলে জানিয়েছেন ‘যোগ্য’ চাকরিহারা শিক্ষকেরা। বিক্ষোভকারীরা জানালেন সারা রাত জাগবেন তারা। এসএসসির চেয়ারম্যানকে আটকে রাখবেন।

দেখুন অন্য খবর